b'\n_START_ARTICLE_\nAvtomatizacija\n_START_PARAGRAPH_\nAvtomatizirana ali samodejna tehnologija je oblika tehnologije, v kateri prisotnost \xc4\x8dloveka ni potrebna, saj njegovo nalogo prevzamejo stroji. Prvi\xc4\x8d se je pojavila okoli 1940-ih ter 1950-ih v kemi\xc4\x8dni industriji v ZDA._NEWLINE_Z uvedbo avtomatizirane ali samodejne tehnologije stroj prevzame izvr\xc5\xa1evalno funkcijo, medtem kot \xc4\x8dlovek obdr\xc5\xbei nadzorovalno ter na\xc4\x8drtovalno funkcijo. To pomeni, da dolgo\xc4\x8dasno ter nevarno delo opravljajo stroji, cene izdelkov se zni\xc5\xbeajo, zaposleni pa imajo ve\xc4\x8d prostega \xc4\x8dasa. Po drugi strani pa manj\xc5\xa1e \xc5\xa1tevilo zaposlenih pomeni ve\xc4\x8djo brezposelnost, zaposleni pa pri delu ne potrebujejo izku\xc5\xa1enj ter znanja.'